CELEX: 32013D0809
Language: lt
Date: 1386288000000
Title: 2013/809/ES: 2013 m. gruodžio 6 d. Tarybos sprendimas, kuriuo nustatoma pozicija, kurios Europos Sąjunga turi laikytis Pasaulio prekybos organizacijos devintoji Ministrų konferencija dėl aprūpinimo maistu saugumo, tarifinių kvotų administravimo ir stebėsenos mechanizmo

31.12.2013   
            
            
               LT
            
            
               Europos Sąjungos oficialusis leidinys
            
            
               L 355/89
            
         TARYBOS SPRENDIMAS
   2013 m. gruodžio 6 d.
   kuriuo nustatoma pozicija, kurios Europos Sąjunga turi laikytis Pasaulio prekybos organizacijos devintoji Ministrų konferencija dėl aprūpinimo maistu saugumo, tarifinių kvotų administravimo ir stebėsenos mechanizmo
   (2013/809/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Europos Sąjunga ypač daug dėmesio skiria daugiašalės prekybos sistemos veikimui ir laipsniškam jos stiprinimui ir pripažįsta, kad daugiašalių prekybos derybų Dohos raunde reikalinga pažanga. Siekiant šio tikslo, būtini sėkmingi rezultatai Pasaulio prekybos organizacijos (PPO) devintoji Ministrų konferencija;
            
         
               (2)
            
            
               daugiašalių prekybos derybų Dohos raunde daugiausia dėmesio skiriama vystymuisi. 2002 m. liepos 31 d. įvykusiame posėdyje PPO Generalinė taryba patvirtino Prekybos ir vystymosi komiteto specialiosios sesijos pateiktą rekomendaciją sukurti specialiojo ir diferencinio režimo stebėsenos mechanizmą. Tokio stebėsenos mechanizmo tikslas – prisidėti prie besivystančių ir mažiausiai išsivysčiusių PPO narių integracijos į daugiašalės prekybos sistemą;
            
         
               (3)
            
            
               siekiant tinkamai įgyvendinti per Urugvajaus raundą prisiimtus ankstesnius įsipareigojimus dėl patekimo į žemės produktų rinką, būtina veiksmingai administruoti tarifines kvotas ir užtikrinti skaidrų jų naudojimą. 2013 m. PPO vykusiose derybose PPO narėms pavyko susitarti dėl tarifinių kvotų administravimo mechanizmo, kuris apima nuostatas dėl skaidrumo ir nepakankamo kvotų panaudojimo mechanizmo;
            
         
               (4)
            
            
               PPO narės, laikydamosi PPO taisyklių, turėtų turėti galimybę įgyvendinti būtinas programas aprūpinimo maistu saugumo tikslais, įskaitant valstybės atsargų kaupimą. Valstybės atsargų kaupimo aprūpinimo maistu tikslams programos turi atitikti konkrečias sąlygas, dėl kurių yra susitarusios PPO narės, kad nebūtų iškreipiama tarptautinė prekyba. 2013 m. PPO vykusiose derybose PPO narės rado tinkamą sprendimą dėl tokių, besivystančių šalių įgyvendinamų, programų – PPO narės pasiekė susitarimą tam tikrą laikotarpį neginčyti tokių programų, jeigu jos atitinka konkrečias sąlygas (tinkamo ribojimo išlyga);
            
         
               (5)
            
            
               todėl tikslinga nustatyti poziciją, kurios Europos Sąjunga turi laikytis PPO devintoji Ministrų konferencija dėl aprūpinimo maistu saugumo, tarifinių kvotų administravimo ir stebėsenos mechanizmo,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija Pasaulio prekybos organizacijos devintojoje Ministrų konferencijoje dėl aprūpinimo maistu saugumo, tarifinių kvotų administravimo ir stebėsenos mechanizmo – pritarti šių PPO sprendimų projektų priėmimui devintojoje Ministrų konferencijoje:
   
               —
            
            
               aprūpinimo maistu saugumas WT/MIN(13)/W/10;
            
         
               —
            
            
               tarifinių kvotų administravimas WT/MIN(13)/W/11;
            
         
               —
            
            
               stebėsenos mechanizmas WT/MIN(13)/W/17.
            
         2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2013 m. gruodžio 6 d.
      
         
            Tarybos vardu
         
         
            Pirmininkas
         
         D. BARAKAUSKAS